פייר-אמריק אובאמיינג

פייר-אמריק אובאמיינג (בצרפתית: Pierre-Emerick Emiliano François Aubameyang; נולד ב-18 ביוני 1989 בלאוואל, צרפת) הוא כדורגלן גבונזי-צרפתי, המשחק בעמדת החלוץ באל קאדסיה. בעבר שמש כקפטן נבחרת גבון. אובאמיינג החל לשחק כדורגל ברואן ב-2001 וב-2005 עבר לשחק בבסטיה. ב-2007 עבר למחלקת הנוער של מילאן ונמנה עם סגל קבוצת הנוער באותה שנה, בטורניר במלזיה כבש שבעה שערים בשישה משחקים. אחרי שנמנה עם סגל מילאן בעונת 2008 ולא שותף באף משחק, הושאל אובאמיינג לקבוצת דיז'ון מהליג 1 בגיל 19 בלבד בעונת 2008/2009, הוא כבש שמונה שערים ב-34 משחקים ונחשב לכישרון עם עתיד גדול. ב-24 ביוני 2009 חתם לעונת השאלה בליל וכבש שני שערים ב-14 משחקים. ב-21 באוגוסט 2010 חתם שוב לעונת השאלה, הפעם במונקו שם כבש שוב שני שערים ב-19 משחקים. בינואר 2011, לאחר חצי שנה במונקו, הושאל לשנה לסנט אטיין, שלאחר עונה של שני שערים ב-14 משחקים רכשה אותו ממילאן תמורת 1.8 מיליון אירו. בעונת 2013 כבש אובאמיינג 19 שערים ב-37 משחקים במדי סנט אטיין וסיים במקום השני ברשימת מלכי השערים אחרי זלאטן איברהימוביץ'. אחרי העונה המצוינת שלו בסנט אטיין, חתם אובאמיינג בפיינליסטית של ליגת האלופות – בורוסיה דורטמונד ב-4 ביולי 2013 תמורת 13 מיליון אירו. את הופעת הבכורה הרשמית שלו בבורוסיה דורטמונד ערך בסופר קאפ הגרמני, נגד באיירן מינכן, כשעלה כמחליף ובישל את השער האחרון במשחק לרויס, עזר לקבוצתו לנצח 4–2 וזכה בתואר ראשון בדורטמונד. אובאמיינג הרשים מאוד כשהגיע לקבוצה כשכבש שלושער במשחק הפתיחה שלו בבונדסליגה מול אאוגסבורג וכשכבש בחצי הראשון שלו בבונדסליגה תשעה שערים ב-16 משחקים ששותף בהם, בעוד בחצי השני אכזב מעט כשכבש רק ארבעה שערים ב-16 משחקים. ב-27 בנובמבר כבש אובאמיינג את שערו הראשון בליגת האלופות מול נאפולי, בניצחון קבוצתו 3–1. לקראת עונת 2014/2015 זכה עם דורטמונד בסופר קאפ הגרמני לאחר ניצחון 2–0 על באיירן מינכן. באותו משחק כבש אובאמיינג את השער השני לזכות קבוצתו. בעונת 2016/17 אובאמיינג זכה בתואר מלך השערים של הבונדסליגה עם 31 כיבושים, באותה עונה הוא זכה עם דורטמונד בגביע הגרמני. ב-31 בינואר 2018 חתם אובאמיינג בארסנל לשלוש וחצי שנים עבור 56 מיליון ליש"ט, סכום שיא עבור ארסנל. ב-3 בפברואר פתח לראשונה במדי ארסנל במשחק נגד אברטון במסגרת הליגה האנגלית, באצטדיון האמירויות. באותו משחק ניצחה ארסנל 1–5, כאשר אובאמיינג מבקיע את שער הבכורה שלו מבישול של הנריך מחיתריאן, איתו שיתף פעולה קודם לכן במדי בורוסיה דורטמונד. באוקטובר 2018 זכה בתואר שחקן החודש בפרמייר ליג. בליגה האירופית, כאשר ארסנל ניצחו את חצי הגמר נגד ולנסיה עם שלושער של אובמיאנג בתוצאה: 4–2, הגיעו לגמר נגד צ'לסי שם הפסידו 1–4. את עונת 2018/2019 סיים אובאמיינג כמלך שערי הליגה האנגלית בעונת הבכורה שלו עם 22 כיבושים, יחד עם מוחמד סלאח וסאדיו מאנה. ב-26 ביולי 2020 כבש את שער הליגה ה-200 שלו, במשחק ליגה נגד ווטפורד. בעונת 2019/2020 הבקיע אובמיאנג 22 שערי ליגה, שער אחד פחות ממלך השערים לאותה עונה ג'יימי ורדי, שסיים עם 23 שערים. ב-1 באוגוסט 2020 הבקיע אובאמיינג צמד בגמר הגביע האנגלי, בניצחון 1–2 על צ'לסי, שהעניק לארסנל את הזכייה ה-14 בתואר. בנוסף, הפך אובאמיינג לשחקן הראשון בהיסטוריה של המועדון שכובש שני צמדים רצופים באצטדיון וומבלי, לאחר שהבקיע צמד גם בחצי הגמר מול מנצ'סטר סיטי. ב-29 באוגוסט כבש את השער בתיקו 1–1 במשחק מגן הקהילה מול ליברפול, וגם כבש את הפנדל המכריע בניצחון קבוצתו בדו-קרב הפנדלים. ב-15 בספטמבר 2020 האריך את חוזהו במועדון בשלוש שנים. ב-1 בפברואר 2022 חתם כשחקן חופשי בברצלונה על חוזה לעונה וחצי. ב-6 בפברואר ערך הופעת בכורה בניצחון 2–4 על אתלטיקו. ב-21 בפברואר כבש את שער הבכורה שלו, והשלים שלושער בניצחון 4–1 על ולנסיה. ב-2 בספטמבר 2022 חתם בצ'לסי. ארבעה ימים לאחר מכן ערך הופעת בכורה בקבוצה, בהפסד 0–1 לדינמו זאגרב בליגת האלופות. ב-1 באוקטובר כבש שער בכורה בפרמייר ליג במדי הקבוצה, בהופעת הבכורה, בניצחון 1–2 על קריסטל פאלאס. ב-21 ביולי 2023 חתם באולימפיק מרסיי. ב-12 באוגוסט ערך את הופעתו הבכורה בניצחון 2-1 על סטאד ריימס. שלושה ימים לאחר מכן כבש את שערו הראשון נגד פנאתינאיקוס. ב-18 ביולי 2024 חתם באל קאדסיה. אובאמיינג הוזמן לשחק בנבחרת עד גיל 19 של איטליה אחרי שהרשים בתקופתו בדיז'ון, לבסוף בחר לשחק בנבחרת הצעירה של צרפת והופיע לראשונה במשחק ידידות נגד תוניסיה הצעירה. ב-25 במרץ 2009 בחר אובאמיינג לשחק במדי נבחרת גבון והופיע לראשונה בנבחרת מול נבחרת מרוקו, משחק בו כבש בניצחון 2–3. אובאמיינג גם הוביל את נבחרתו לרבע גמר גביע אפריקה לאומות 2012, ב-5 בפברואר במשחק רבע הגמר כבש מול נבחרת מאלי במשחק שנגמר 1–1 והלך להארכה ולפנדלים אשר הסתיים בתוצאה 4–5 לטובת מאלי לאחר שאובאמיינג החמיץ את הבעיטה שלו. אובאמיינג הוביל את הנבחרת הלאומית גם בגביע אפריקה לאומות 2017, שם סיימה במקום השלישי בבית א', לאחר שלוש תוצאות תיקו. ב-18 במאי 2022 הודיע על פרישה מנבחרת גבון. אובאמיינג הוא בן לאב גבוני ואם ספרדייה ומחזיק הן באזרחות צרפתית והן באזרחות גבונית. אביו משמש כסקאוט של קבוצת מילאן. סנט אטיין גביע הליגה הצרפתית: 2012/2013 בורוסיה דורטמונד הגביע הגרמני: 2016/2017 הסופר קאפ הגרמני: 2013/2014, 2014/2015 ארסנל הגביע האנגלי: 2019/2020 מגן הקהילה: 2020 ברצלונה לה ליגה: 2022/2023 כדורגלן השנה באפריקה: 2015 מלך שערי הליגה הגרמנית: 2016/2017 מלך שערי הליגה האנגלית: 2018/2019 (ביחד עם מוחמד סלאח וסאדיו מאנה) נבחרת השנה באפריקה (6): 2013, 2014, 2015, 2016, 2018, 2019 שחקן העונה של ארסנל: 2019/2020 מדיה וקבצים בנושא פייר-אמריק אובאמיינג בוויקישיתוף פייר-אמריק אובאמיינג, ברשת החברתית אקס (טוויטר) פייר-אמריק אובאמיינג, ברשת החברתית אינסטגרם פייר-אמריק אובאמיינג, באתר Transfermarkt פייר-אמריק אובאמיינג, באתר Soccerway פייר-אמריק אובאמיינג, באתר BDFutbol פייר-אמריק אובאמיינג, באתר WorldFootball.net פייר-אמריק אובאמיינג, באתר National Football Teams פייר-אמריק אובאמיינג, באתר FootballDatabase.eu פייר-אמריק אובאמיינג, באתר ESPN אובמיאנג שבר שיא בארסנל, ארטטה הצהיר: "בונה את הקבוצה סביבו", באתר וואלה, 1 באוגוסט 2020 יש חלוץ: פייר אמריק אובמיאנג חתם בברצלונה, באתר ynet, 1 בפברואר 2022 פייר אמריק אובמיאנג פרש מנבחרת גאבון, באתר ערוץ הספורט, 18 במאי 2022